कानून व्यवस्था सियासी दलों के लिए मुद्दा बना हुआ है। विपक्षी दल सवाल उठा रहे हैं तो सत्तारूढ़ दल दावा कर रहा है कि विरासत में मिली बिगड़ी कानून-व्यवस्था दुरुस्त करने के लिए संजीदगी से कदम उठाए जा रहे हैं। प्रदेश पुलिस ने दागी पुलिस कर्मियों की पहचान, समाधान दिवस के साथ ही सख्त कार्रवाई के जो कदम उठाने शुरू किए हैं उनका असर फिलहाल भले ही न दिख रहा हो लेकिन जानकार मानते हैं कि जल्द ही प्रभावी नतीजे सामने आएंगे। प्रदेश के डीजीपी सुलखान सिंह इसे लेकर संजीदा हैं।